EELNÕU

NARVA LINNAVALITSUS
MÄÄRUS

Narva                                                                                        ___.12.2010.a nr _______                          
Narva linna koolieelsete munitsipaallasteasutuste 

töötajatele töökohal toitlustamisteenuste osutamise maksumuse kinnitamine
Määrus kinnitatakse kohaliku omavalitsuse korralduse seaduse § 30 lõike 3 ja Narva Linnavalitsuse 06.09.2006.a määruse nr 1088 „Narva linna munitsipaalsete koolieelsete lasteasutuste töötajatele töökohal toitlustamisteenuste osutamise kord“ punkti 3 alusel
§ 1. Kinnitada Narva linna koolieelsete munitsipaallasteasutuste töötajatele töökohal pakutava ühe lõunasöögi maksumuseks 1,15 eurot.
§ 2. Tunnistada kehtetuks Narva Linnavalitsuse 09.01.2009. a määrus nr 5 „Narva linna koolieelsete munitsipaallasteasutuste töötajatele töökohal toitlustamisteenuste osutamise maksumuse kinnitamine”.
§ 3. Määrus jõustub 01. jaanuaril 2011. a.
Tarmo Tammiste
linnapea
Ants Liimets

linnasekretär

Narva Linnavalitsus

Õ I E N D

Määrus kinnitatakse kohaliku omavalitsuse korralduse seaduse § 30 lõike 3 ja Narva Linnavalitsuse 06.09.2006.a määruse nr 1088 „Narva linna munitsipaalsete koolieelsete lasteasutuste töötajatele töökohal toitlustamisteenuste osutamise kord“ punkti 3 alusel
Seoses Narva linna koolieelsete munitsipaallasteasutuste (edaspidi – lesteasutus) töötajate toitlustamisteenuste kulude kasvuga alates 2008. aastast tekkis vajadus alates 01. jaanuarist 2011.a töötajate poolt kaetava lõunasöögi maksumust (edaspidi – lõunasöögi maksumus) suurendada, et suunata laekunud vahendeid ülalpool nimetatud kulude katmiseks. Kuna laste lõunasöögi päevamaksumust suurendatakse lasteasutuste aiarühmades 8,7% võrra alates 01. jaanuarist 2011.a lasteasutuste hoolekogude otsuste alusel, siis töötajatele ühe lõunasöögi maksumust samuti suurendatakse 8,7% võrra ja see moodustab, võttes arvesse maksumuse ümberarvestust eurodesse kooskõlas 01.01.2011.a jõustuva euro kasutusele võtmise seadusega, 1,15 eurot (17,94 krooni) (lõunasöögi maksumus, mis kinnitati Narva Linnavalitsuse 09.01.2008. a määrusega nr 5, moodustab käesoleval ajavahemikul 16,50 krooni), sellest 0,94 eurot (14,66 krooni) suunatakse toiduainete ostmiseks ja 0,21 eurot (3,28 krooni) suunatakse lõunasöögi valmistamisega seotud kommunaalteenuste kulude katmiseks.
Käesoleva määruse vastuvõtmise ja alates 01. jaanuarist 2011. a rakendamise tulemusel Narva Linnavalitsuse Kultuuriosakonna 2011.a majandustegevusest tulude eelarve suureneb orienteeruvalt 4 838,11 eurot (75,7 tuh. krooni) võrra ja moodustab 60 447,64 eurot (945,8 tuh. krooni). Laekumiste arvelt suurendatakse samuti Narva Linnavalitsuse Kultuuriosakonna 2011.a kulueelarvet kuluartikli tunnuse “toiduained ja toitlustamisteenused” osas lasteasutuste lõikes. Lõunasöögi toitlustamisteenust kasutavad keskmiselt lasteasutuste 207 töötajat päevas.
Seoses ülalpool nimetatuga valmistas Narva Linnavalitsuse Kultuuriosakond ette määruse eelnõu ja esitab Narva Linnavalitsuse istungile kinnitamiseks.

